पहली बार मायके गई पत्नी तो पति ने किया सुसाइड
पहली बार मायके गई पत्नी तो पति ने किया सुसाइड You Are HereNationalWednesday, March 12, 2014-4:28 PMभोपाल: पहली पत्नी से तलाक के बाद दूसरी से एक युवक ने विवाह किया, लेकिन कल जब वह पहली बार मायके गई, तो युवक ने अपने कमरे में फांसी लगाकर आत्महत्या कर ली। पुलिस ने आज यहां बताया कि गांधीनगर निवासी छुट्टे उर्फ अतीक खान (34) ने कल दोपहर फांसी लगाकर खुदकुशी कर ली। मृतक ने अपनी पहली पत्नी से तलाक ले लिया था और दूसरी से शादी करने के बाद वह उसके साथ माता-पिता से अलग रह रहा था। मकान के एक हिस्से में उसके माता-पिता और दूसरे हिस्से में वह रहता था।
मृतक की दूसरी पत्नी का इमामी गेट इलाके में मायका है। कल दोपहर लगभग दो बजे उसकी पत्नी पहली बार मायके चली गई। पत्नी के जाते ही उसने फांसी लगाकर खुदकुशी कर ली। घटना की जानकारी तब लगी जब मृतक का दोस्त उससे मिलने के लिए उसके घर पहुंचा। दोस्त ने दरवाजा खटखटाया लेकिन कोई आहट नहीं मिली। यह बात मृतक के दोस्त ने उसके परिजनों को बताई। परिजनों ने खिड़की से झांककर देखा तो अतीक फांसी पर लटक रहा था। परिजनों ने इसकी सूचना पुलिस को दी। मौके पर पहुंची पुलिस ने मामला दर्ज कर जांच शुरु कर दी है।